সাঁকরাইলে ভুয়ো কাগজ দেখিয়ে ৪০০ একর জমি হাতানোর অভিযোগ

ঝাড়গ্রাম, অরূপ ঘোষ: সাঁকরাইলের (Sankrai) বাকড়া গ্রামের ( Bakra Village) প্রায় ১২৫ টি পরিবারের প্রায় ৪০০ একর জমি (Land) ভুয়ো কাগজপত্র (Fake Documents) ব্যবহার করে হাতিয়ে নেওয়ার অভিযোগ। ঘটনায় গ্রেফতার মোট ৩ জন।

ঝাড়গ্রাম জেলার সাঁকরাইল ব্লকের বাকড়া গ্রামে জমি জালিয়াতি কাণ্ডে ফের এক ব্যক্তিকে গ্রেফতার করল সাঁকরাইল থানার পুলিশ।

ঘটনাটি প্রকাশ্যে আসতেই এলাকায় ব্যাপক চাঞ্চল্য ছড়িয়েছে। স্থানীয় ও পুলিশ সূত্রে জানা গেছে, বাকড়া গ্রামের প্রায় ১২৫ টি পরিবারের প্রায় ৪০০ একর জমি ভুয়ো কাগজপত্র ব্যবহার করে অন্যের নামে রেজিস্ট্রি করানো হয়েছিল। অভিযোগ, জমির মালিকদের নকল স্বাক্ষর ব্যবহার করা হয়েছে। এমনকি কোথাও জমির প্রকৃত মালিককে মৃত দেখিয়েও হস্তান্তরের চেষ্টা করা হয়েছে। এই ঘটনার প্রতিবাদে ক্ষুব্ধ গ্রামবাসীরা ঝাড়গ্রাম জেলা রেজিস্ট্রি অফিস ও জেলা শাসকের দফতরে বিক্ষোভ দেখিয়ে জমি ফেরত ও দ্রুত তদন্তের দাবি জানিয়েছেন। এর আগেই এই মামলায় দুজনকে গ্রেফতার করা হয়েছে।

আরও পড়ুন-  লরি চালককে মারধর, পাল্টা সিভিক ভলেন্টিয়ারকে জুতোপেটা চালকের!

ভুয়ো উত্তরাধিকার শংসাপত্র দেখিয়ে জমি বিক্রির অভিযোগে ধরা পড়েছেন চিড়াকুটি গ্রামের শুকরঞ্জন মাহাত।

অন্যদিকে, একাধিক রেভিনিউ ট্রানজেকশনে জড়িত থাকার অভিযোগ উঠেছে ঝাড়গ্রাম শহরের বাছুরডোবা এলাকার দেবাংশু পাহাড়ির বিরুদ্ধে। তৃতীয় গ্রেফতার সঞ্জয় দাসকে বাঁকুড়া জেলা সদর থানা এলাকা থেকে গ্রেফতার করে পুলিশ।

পুলিশ জিজ্ঞাসাবাদে জানতে পারে, জমি জালিয়াতি চক্রে মূল মাথা ছিলেন এই সঞ্জয় দাস। তাঁর বাড়ি পশ্চিম মেদিনীপুর জেলার কেশিয়াড়ী ব্লকের ছেবদা গ্রামে। অভিযুক্তকে ঝাড়গ্রাম আদালতে তোলা হবে বলে জানা গেছে।

পুলিশের অনুমান, তদন্তের অগ্রগতিতে আরও অনেক প্রভাবশালীর নাম উঠে আসতে পারে।

দেখুন আরও খবর-